Opera Nacional d'Hongría

A Opera Nacional d'Hongría (tamién Opera de Budapest, en hongaro Magyar Állami Operaház) ye un d'os grans edificios d'opera europeus y una d'as millors acusticas d'o mundo. Ye seu d'a Opera Estatal d'Hongría y se troba en o numero 22 de l'Avenita Andrássy, en o districto de Pest, Budapest.

O ministro d'interior o 28 d'abril de 1874 mandó fer os plans ta l'edificio d'a opera. Habían problemas financieros con la construcción. Disenyato por Miklos Ybl, l'edificio d'o teatro tien forma de ferradura y s'ubrió en 1884 en presencia d'o Emperador Francisco Chusé I http://www.opera.hu. Con una capacidat inicial de 2.400 espectadors, en os suyos tiempos rivalizó con a Wiener Staatsoper. En 1895 s'esviello a instalación electrica de l'edificio y ya en l'anyo 1980 se reformó de tot, baixando o suyo aforo dica os 1.289 espectadors que tien actualment. La Ópera - Budapest y Hungría Información turística

O compositor y director Gustav Mahler estió director artistico d'o teatro entre 1887 y 1891 prencipiando asinas una era dorata a la que se sumoron Richard Strauss, Wilhelm Furtwängler y Otto Klemperer (1947-50).

A orquesta resident ye a Orquesta Filharmonica de Budapest. Concert Halls of the World. O segundo teatro d'opera d'a ciudad ye o Teatro Erkel, mas gran y a on s'alterna ballet, concierto y opera.

 Referencias 

 Enlaces externos 
  Web oficial
  Vesita visual

Categoría:Molimentos de Budapest
Categoría:Teatros d'Hongría